
SUFOI 

Ekspedition og regnskab: 
Skandinavisk UFO Information - SUFOI, 
Postbox 6, 2820 Gentofte 
Giro 9 11 77 25 


Tlf. 42 24 17 02 

Normal ekspeditionstid: Kl. 18-23. 


UDEFRA 


1) SUFOI er en forening, der har til formål at bidrage til for¬ 
ståelsen af ufo-fænomenerne ved indsamling og bear¬ 
bejdning af kildemateriale (observationsberetninger, for¬ 
søgsresultater, bøger m m ), samt at udbrede kendskabet 
til emnet ved publikationer, foredrag og anden udadvendt 
virksomhed. 

2) Det er SUFOIs opfattelse, at kildematerialet udgør et 
vigtigt grundlag for undersøgelser og oplysningsarbejde 
ud fra en seriøs og kritisk synsvinkel. 

3) Ved et ufo-fænomen forstår vi et himmel-fænomen, hvis 
væsentligste kendetegn er, at det selv efter en nøje under¬ 
søgelse, foretaget af kompetente personer, ikke kan for¬ 
klares som værende et kendt, naturligt fænomen. 

4) Da fænomenerne endnu er uopklarede, ønsker SUFOI 
ikke at fremhæve eller afvise nogen bestemt teori om de¬ 
res art eller oprindelse. 

SUFOI ledes af Repræsentantskabet. 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert af 
de til enhver tid etablerede områder i Skandinavien og de 
nedsatte arbejdsudvalg. 


REPRÆSENTANTSKAB 

SUFOIs formand, Rapportarkiv: Torben Birkeholm. 

Ådalsvej 16. 9210 Aalborg SØ. 98 14 70 97. 
Næstformand: Kim Møller Hansen, 

Eilekiersvej 14, Benløse. 4100 Ringsted. 
Næstformand: Flemming Rasmussen, 

Rugmarken 2, 8520 Lystrup. 86 22 59 20. 
Redaktionsgruppe: 

Ansvarshavende redaktør: Kim Møller Hansen, 
Eilekiersvej 14, Benløse. 4100 Ringsted. 

Henrik Klinge Pedersen. 

Kobmagergade 59. 1.. 1150 København K. 

Ole Henningsen, Duegård, Hojrebyvej 59. 

4920 Søllested. 53 94 11 69. 

Frank Lerbæk, Græskæmnervej 12, 

5700 Svendborg. 62 21 39 46. Fax: 62 21 39 45. 

Inge H. Svane. Mejlbyvej 610 D, Hårup. 

8530 Hjortshøj. 86 99 92 39. 

Foredragsafdeling: Peter Nørgaard, 

Møllegade 7, I tv., 8600 Silkeborg. 

86 80 13 15. 

Fotoafdeling: Kim Moller Hansen. 

Eilekiersvej 14, Benlose, 4100 Ringsted. 

SUFOIs Alarmcentral: Ole J. Knudsen. 

Kærsangervej 7. 8300 Odder. 

86 54 21 21. 

SUFOIs Medlemsarkiv: Jan Hansen, 

Posekærvej 42. 6200 Åbenrå. 

Regnskabsafdeling: Per Andersen. 

Klingseyvej 28. 2720 Vanløse. 31 71 96 64. 

Arkivar: Jørgen Bengtvig, 

Galgebakken, Skrænt 3-15A, 2620 Albertslund. 

42 64 44 69. 

Repræsentanter pa Sjælland: 

Karin Bøger. Magleagervej 3. 

4100 Ringsted. 53 61 87 57 

Arne S. Petersen. Magleparken 54. I.tv.. 

2750 Ballerup. 42 97 80 76. 

Repræsentanter pa Fyn: 

Frank Lerbæk. Græskæmnervej 12. 

5700 Svendborg. 62 21 39 46. Fax: 62 21 39 45. 
Repræsentanter i Jylland: 

Jann E. Stausholm, Teisensvej 8. 

9400 Nørresundby. 98 17 85 39. 

Bent Eriksen. Avlsbrugervej 23. 2.tv., 

7000 Fredericia. 75 92 00 81. 

Peter Nørgaard. Mollegade 7. I.tv., 

8600 Silkeborg. 86 80 13 15. 

Bo Nielsen. Kunnerupvej 21. Kolt. 

8361 Hasselager. 86 28 38 71. 

Repræsentanter i Norge: 

Finn W. Kalvik, Arm. Hansensvei 11. 

N-5030 Landås. Norge. - Kontakt for 
UFO-NYTs læsere i Norge. 05 - 28 01 26. 

SUFOI • UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


Gæster fra rummet 


Af Flemming Rasmussen. 


De sidste og meget begivenhedsrige måneder i fattigfirserne 
blev ikke blot meget markante på den politiske front. Samtidig 
med at østeuropæerne begyndte at se frihedens lys, så de og¬ 
så andre lys. Begreber som perestrojka og glasnost har ikke 
blot gået deres sejrsgang her på Jorden, men også i andre 
verdener, hvis man skal tro alle de ufo-beretninger, der dukke¬ 
de op i den sovjetiske presse. 


Næsten hver dag bragte de sovjetiske avi¬ 
ser, radio og TV nye sensationelle beretnin¬ 
ger om »ikke jordiske« fartøjer og menne¬ 
sker, der havde været i kontakt med »venli¬ 
ge, ikke jordiske intelligens-væsener«. 

Det er heller ikke så længe siden, at vi 
kunne læse i aviserne, at en flok sovjetiske 
skolebørn påstod, at de havde set et rum¬ 
skib fra en anden planet. 

Men hvad siger de sovjetiske videnskabs- 
mænd til alle disse beretninger om uidenti¬ 
ficerede flyvende objekter, der boltrer sig i 
luftrummet over Sovjetunionen? 

Yuli Platov, der er senior stipendiat ved 
instituttet for jordisk magnetisme, radio- 
og ionosfære forskning, mener, at det alt 
sammen lyder meget interessant, nu da den 
sovjetiske presse har accepteret begrebet 
ufo. For, som han siger, har der alene i 
1989 været bragt flere beretninger i aviser, 
radio og TV end i den øvrige del af 
1980erne. 

»Det kan være et resultat af den berømte 
»glasnost«, men på den anden side er vi nu 
blot kommet op på det samme niveau, som 
man gennem mange år har været i Vesten. I 
USA og Frankrig har der hvert år været i 
hundredvis af rapporter om usædvanlige 
fænomener,« siger Yuli Platov. 

Han mener, at mange sovjetiske aviser 
og tidsskrifter tidligere bevidst forsøgte at 
undgå at skrive om dette emne, selv om det 
egentlig ikke var forbudt. 

»Nu er situationen næsten som i Vesten, 
for nu er det også blevet meget almindeligt 
for de sovjetiske aviser at bringe sensatio¬ 
nelle rapporter med et meget ringe informa¬ 
tionsniveau. Det er blevet mere almindeligt, 
at den almindelige avislæser betragter avi¬ 
sernes fortolkninger af netop dette emne 
som ekspertforklaringer, selv om man blot 



kan trække på smilebåndet over de fleste af 
forklaringerne. Hvordan kan man accepte¬ 
re fiktion og endda science fiction som væ¬ 
rende sandt?«, spørger Yuli Platov. 

»Da de børn, der sagde, at de havde set 
et rumskib fra en fremmed planet, blev in¬ 
terviewet, gjorde intervieweren fra TV alle 
de fejl, han kunne. Han skulle ikke have ta¬ 
get drengene med hen til et træ og sagt, at et 
mærkeligt objekt havde svævet over det. 
Hvis j eg var ham, ville j eg have taget børne¬ 
ne med hen til det sted, hvor de angiveligt 
havde set objektet og rekonstrueret obser¬ 
vationen. Hvis drengene befandt sig en halv 
kilometer fra hinanden, og deres synslinjer 
krydsede hinanden nær ved dem, kan vi si¬ 
ge, at objektet var tæt på dem. Men hvis 
synslinjerne pegede i samme retning, var 
objektet langt fra observatørerne,« forkla¬ 
rer Yuli Platov. 

Han oplyser endvidere, at journalisten 
sagde, at drengene havde set et ikke-jordisk 
væsen uden hovede og med tre øjne på sin 
mave klatre ud af rumskibet. 

»Jeg kan på ingen måde sige, at det var 
fantasi, men alligevel er der god grund til at 
stille sig tvivlende til denne historie. Dren- 


Selvlysende, 
grøn rummand! 

En måned efter, at sovjetiske 
aviser flød over med sælsomme 
beretninger om tre meter høje, 
grønne rumvæsener, der inva¬ 
derede Sovjetunionen i deres 
rumfartøjer, er turen kommet til 
Ungarn. Piloter i det sydlige 
Kecskemet bedyrer nu, at de 
under øvelsesflyvninger er 
blevet forfulgt af »mærkelige, 
æteriske, orangefarvede objek¬ 
ter«, der ikke var synlige på de 
ungarske radarskærme. Dagen 
efter indberettede to ungarske 
soldater, at de havde set en 
selvlysende grøn rummand. 
Ganske vist lille - 1,20 meter - 
men han kunne flyve ved egen 
kraft. 

Kilde: Dagspressen, 20. nov. ’89. 




Fotografen Siegurds Dudins så den 4. au¬ 
gust 1968 i Riga 12 små objekter, derfløj ud 
og ind af et større objekt. 



Disse to billeder er taget af pressefotografen Sergei Solovyov i Pamir-bjergene i Tajikistan. 


4 UFO-NYT 1/90 



































gene skulle selvfølgelig have haft en chance 
for med egne ord at fortælle, hvad de virke¬ 
lig så: noget, der lignede en tre-øjet mand, 
eller et menneskeligt væsen af kød og blod. 
Hvem har ikke set en skyformation, der lig¬ 
nede en bjørn? Hvis vi så en sådan sky, ville 
vi så påstå, at det var en bjørn? Jeg er over¬ 
bevist om, at de oplysninger, vi fik i TV, 
var meget stærkt forvrængede,« mener Yuli 
Platov. 

Han fortæller, at på det tidspunkt, hvor 
børnene havde deres observation, blev der 
foretaget nogle eksperimenter med kunstige 
skyer i den øvre atmosfære i en højde af 
100 km over Voronezh. 

»Er der en forbindelse mellem de to hæn¬ 
delser? Og hvis der er, hvad kan vi så udle¬ 
de af det? Lad mig udtrykke det på den må¬ 
de, at selvfølgelig skal vi undersøge usæd¬ 
vanlige fænomener, men jeg kan ikke i min 
vildeste fantasi se, hvorfor medierne skal 
gøre så meget ud af dem. Hvad der ligger 
bag hændelserne, er stadig et mysterium. 
Lad os vente og se,« siger Yuli Platov. □ 

Kilde: 

New Times nr. 47, 21.-27. november 1989. 


1001 BOGTITLER 

Det er næsten som et eventyr at 
dykke ned i vores ca. 1.000 titler 
om ufoer, parapsykologi, okkul¬ 
tisme, helse mv. Vi har nye og 
antikvariske bøger til en billig 
penge. 

Ring eller skriv efter gratis bog¬ 
katalog hos Andersen Bogservi¬ 
ce, Klingseyvej 28, 2720 Vanløse 
(kun postordre), 31 71 72 25 (alle 
aftener kl. 20-22, mandage und¬ 
taget). 

Vi er også interesseret i at købe 
bogsamlinger inden for de nævn¬ 
te emner. 


lll 

II 

1 1 

1 1 


Andersen 

Bogservice 


HUSK 

SUFOIs 

STØTTEFOND 

Giro: 9 11 77 25 



Dette mærkelige lysspor er dannet af natrium, der er skudt ud fra en raket over Californien i 
november 1957 i forbindelse med et radio-kommunikationsforsøg. I en tidlig fase af for¬ 
søget dannedes der en stor, orange sky, som mange antog for at være et ufo. 

Fotos: SUFOI Fotoarkiv. 


eneste 


DANMARKS'PROFESSIONELLE EDB-LØNSYSTEM 

til Bygge- og Anlægsvirksomhed 
Transport, Installation og Industri 


Alle akkordformer, automatisk forskuds- og overskudsbe¬ 
regning, mange tillægs- og fradragsordninger, lønfordeling, 
statistikker, redegørelser, alle Sh- og ferieordninger, faktu¬ 
reringsgrundlag, overførsel til/fra andre edb-systemer, en¬ 
kel gageadministration. 

Rekvirer brochure og reference-liste hos: 


Inter Cos 


Tlf. 47 38 04 48 

Unix • Olivetti • IBM • Texas Instruments • NCR • Motorola 

OBSERVATIONER 


DANMARK 


Af Torben Birkeholm. 



Oversigt over observationer registreret i 
perioden 1. oktober til 31. december 1989 


Observa¬ 

Begyndel¬ 

Varig¬ 

Observationssted 

Antal 

Farver 

Evt. 

tionsdato 

sestids¬ 

hed 

(postnr. og bynavn) 

obs. 


identifi¬ 


punkt 





kation 

01.10.89 

00.40 DNT 

30 sek. 

Slimminge, 

4100 Ringsted 

1 

Hvid/rød 


15.10.89 

22.25 DNT 

5 sek. 

4720 Præstø 

2 

Gul/grøn 

Fly 

17.10.89 

15.45 DNT 


4952 Stokkemarke 

3 

Grøn 

Contai¬ 

nerlåg! 

29.10.89 

17.30 DNT 

5-10 sek. 

5220 Odense SØ 


Grøn/blå/hvid 


01.11.89 

18.45 DNT 

6-7 sek. 

Mellem 2800 Lyng¬ 
by og 3000 Hel¬ 
singør 

1 

Hvid 


05.11.89 

21.00 DNT 


4600 Køge 

2 



11.11.89 

19.35 DNT 

2-3 min. 

Thyregod, 

5 

Grøn/gul/ 

Meteor 




7323 Give 


orange 


15.11.89 

23.15 DNT 

1 min. 

9520 Skørping 

1 

Gullig/hvid 

Meteor 

23.11.89 

ca. 18.00 DNT 

2 min. 

4683 Rønnede 

2 

Rød/hvid 


25.11.89 

Mellem 05.00 
og 05.30 DNT 

10 sek. 

8600 Skanderborg 

1 

Rød/orange 

Meteor 

28.11.89 

ca. 00.15 DNT 

2 min. 

5550 Langeskov 

2 




Oktober 1989 

I oktober fik observationen af et flyvende 
containerlåg(!) ved Stokkemarke stor om¬ 
tale i den lokale presse på Lolland (se om¬ 
talen i UN 4/89, side 3). 

Bortset fra dette pudsige tilfælde var det 
et begrænset antal observationer for måne¬ 
den som sådan. Det begyndte ellers med en 
dramatisk melding fra en oprevet yngre 
mand i Slimminge ved Ringsted. Kl. 00.40 
lukkede manden sin hund ud at tisse. Men 
han blev noget forskrækket, da han fik øje 
på en lysende tingest af form som »en flad 
lampeskærm« eller »et rundt askebæger«. 
Han mente, at fænomenet var ca. 200 me¬ 
ter over jordoverfladen og 200 meter borte. 
Foran sås hvide lysfelter i flyveretningen, 
og ovenpå var der lys, som blinkede skifte¬ 
vis hvidt og rødt. Han syntes, at fænome¬ 
net hang stille i ca. 20 sekunder, hvorefter 
det bevægede sig i retning mod København. 

Manden hørte en summen under obser¬ 
vationen, der varede 30 sekunder i alt. 
Hunden gøede under observationen, og 

den unge mand var temmelig forskrækket. 
Han var alene hjemme og ringede derfor til 
SUFOI ca. 20 minutter efter observationen. 

Vore undersøgelser tyder på observation 
af et fly under indflyvning (med motorerne 
i tomgang) til en af de nærliggende luft¬ 
havne. Mange andre før den unge mand er 
blevet overrasket over det imponerende 
natlige syn af et fly i lav højde med mange 
og kraftige lys. 

November 1989 

I november fortsatte tendensen med få ob¬ 
servationer. Det blev bl.a. til et par meteor- 
observationer, men i slutningen af måne¬ 
den blev en fynsk bilist vidne til et særdeles 
mystisk fænomen! Vi skal i det følgende 
beskrive sagen ud fra observatørens første 
rapport: 

UFO skræmmer fynsk bilist 

Den 28. november 1989, blot et kvarter 
over midnat, kørte en 25-årig mand alene i 
sin bil ad motorvejen fra Nyborg til Oden¬ 
se. Det var let frost, klart vejr med god sigt 
og næsten ingen vind. Han fortæller selv: 


»Da jeg lige havde passeret motorvejs¬ 
broen ved frakørslen til Langeskov, så jeg, 
hvad jeg i første omgang troede var et køre¬ 


tøj. Det blinkede meget hurtigt med to bag¬ 
lygter, og jeg troede, at der var sket en 
ulykke med en bil, og at det var advarsels- 


Observationer indberettet til SUFO11980-1989 


Grafik: Kim Møller Hansen. 



400 


350 


7 

1980 1981 19821983 1984 1985 1986 1987 1988 1989 


SUFOI har ikke modtaget ret mange henvendelser om observationer i december 1989. Ser vi på året 1989 som helhed, kan vi konstatere 
et betydeligt fald i antallet af henvendelser i forhold til året før. Fra 84 henvendelser i 1988 til 38 henvendelser i 1989! 

Umiddelbart synes der ikke at være en enkelt årsag til det store fald i 1989. Måske er der tale om en række forskellige faktorer, der blot vir¬ 
ker ekstra kraftigt nu. For tendensen er klar - faldet i antallet af henvendelser om observationer er sket gennem firserne som helhed. 
Nu er Danmark som bekendt ikke alene om at registrere et fald. Også de andre nordiske lande samt en række europæiske og andre lande 
har noteret samme tendens. Men pudsigt er det, at Sovjet og andre øst-europæiske lande har oplevet flere beretninger om ufo-fænomener 
end vanligt. Og for nylig har Belgien oplevet megen omtale af lokale ufo-fænomener. 

blink, jeg så. På det tidspunkt var genstan¬ 
den (som jeg troede var en bil) ca. 500 til 
1.000 meter fra mig, holdende på køre¬ 
banen. 

Jeg kørte herefter meget hurtigt - ca. 120 
km i timen - for at komme til hjælp, men 
da jeg var ca. 200 meter fra bilen, så jeg den 
pludselig bevæge sig hurtigt fremad, som 
om den stak af. Jeg opdagede, at der ikke 
var andet på kørebanen, og jeg blev klar 
over, at det drejede sig om noget »unatur¬ 
ligt«. Jeg kørte endnu hurtigere for at ind¬ 
hente det, men da jeg var meget tæt på - 
ca. 50-100 meter - kørte den pludselig over 
autoværnet, ud i grøften / ved siden af køre¬ 
banen! 

Mystiske manøvrer 

Herefter blev jeg meget bange, men lagde 
mærke til lyset fra en modkørende last¬ 
vogn. Lyset fra det, som jeg nu var over¬ 
bevist om var noget » overnaturligt«, blev 
ved med at blinke skiftevis mellem de to 
»lygter«, og der var næsten konstant et 


rødt lysskær rundt om. »Den« kørte nu på 
den anden side af kørebanen (autoværnet), 
ligesom inde på marken. Pludselig drejede 
»den« ind mod kørebanen og var nu ca. 50 
meter fra bilens forende. Jeg kunne plud¬ 
selig ikke se de blinkende lys så kraftigt me¬ 
re, og med ét kom »den« ud ovre på den 
anden side af motorvejens kørebane! 

Det virkede for mig uhyggeligt meget, 
som om »den« pludselig drejede 90 grader 
og på en underlig måde kørte »under« vej¬ 
banen og kom frem ovre på den anden 
side... 

Samlede mod til at vende om... 

Efter at »den« var dukket op på den anden 
side af vejen, og efter at jeg var kommet 
forbi stedet, hvor den krydsede vejen, kun- 
ne jeg gennem sideruden og bakspejlet se, 
at »den« med meget høj hastighed styrede 
væk fra vejbanen. Herefter turde jeg næ¬ 
sten ikke se bagud, før jeg var kørt fra mo¬ 
torvejen ved Odense 0-frakørslen. Her 
blev jeg holdende et minuts tid. 


Efter at have ventet forgæves på en bil, 
der ville køre i retning mod Nyborg nede 
på motorvejen, besluttede jeg mig for at 
køre ned på motorvejen igen, mod Lange¬ 
skov, for at se om jeg kunne finde ud af, 
hvad det var jeg havde set, og hvor »den« 
blev af. Dette fik jeg intet ud af - bortset 
fra, at jeg var hunde-angst...« 

Observationen varede to minutter i alt, 
og observatøren beskriver selve »genstan¬ 
den« som to store firkantede lygter, der 
blinkede meget konstant. Afstanden fra 
lygterne til kørebanen bedømte han til ca. 1 
meter. Det store rødlige skær var specielt 
koncentreret over lygterne, men sås hele 
vejen uden om. 

De to lygter blinkede skiftevis, men så 
hurtigt, at det hele tiden var »badet« i rødt 
lys. 

SUFOI vil senere vende tilbage til sagen, 
når vi har foretaget yderligere undersøgel¬ 
ser. Bl.a. ville det være af stor betydning at 
få kontakt med andre vidner, f.eks. chauf¬ 
føren på den modkørende lastvogn. □ 


UFO-FOTO 


Norsk UFO-video? 


Af Kim Møller Hansen. 


Efterhånden som flere private får små, praktiske videokame¬ 
raer, vil ufo-foreningerne modtage stadig flere video-optagel¬ 
ser af formodede ufoer. Det stiller nye krav til vore analyseme¬ 
toder, som ofte ikke er gode nok. Vi har i Danmark den spæn¬ 
dende Lyngby-video, som der fortsat arbejdes seriøst med. I 
juli 1986 fandt en tilsvarende hændelse sted i den sydnorske 
by Torpe i Hallingdal. 


jorden blev oplyst. Objektet vippede af og 
til og bevægede sig skiftevis op og ned og si¬ 
delæns. Det ændrede også med mellemrum 
afstand til observatørerne. Efter nogen tid 
dalede det ned over en bakketop. Både ob¬ 
jektet og bakketoppen kunne ses i videoka¬ 
meraets søger (men kunne ikke ses på fil¬ 
men bagefter!). Kort tid efter steg objektet 
så hurtigt, at Tonning ikke kunne følge det 
med kameraet. 

Under observationen blev de alle op¬ 
mærksomme på endnu et lysfænomen på 
himlen. Denne gang i den modsatte retning, 
i vest-sydvestlig retning. Lyset var svagt 


Natten mellem lørdag den 12. juli og søn¬ 
dag den 13. juli 1986 var ægteparret Tove 
og Torfinn Tonning, deres søn, Christer, 
og nogle venner samlet. 

Kl. 00.50 bemærkede fru Tonning gen¬ 
nem vinduet et lys. Det steg hurtigt op fra 
horisonten. De løb alle udenfor, og Ton¬ 
ning tog sit videokamera med. Batterierne 
var flade, så han måtte hente strøm fra ciga¬ 
rettænderen i bilen. Ved at støtte sig til bi¬ 
lens tag, kunne han holde kameraet rettet 
mod fænomenet, der var et godt stykke 
væk i øst-nordøstlig retning. 

Samtidig med at fænomenet blev filmet, 
iagttog de det også gennem en kikkert. He¬ 
rigennem kunne de se, at objektet var ovalt 
med tre runde og tydeligt adskilte blå-hvide 
lys i midten. Tonning kunne se, at der ud¬ 
gik en række lysglimt fra objektet, hvorved 

rødligt og så ud til at være meget langt væk. 
Så opmærksomheden blev igen rettet mod 
det første fænomen. 

Objektet forsvandt først ved tre-tiden, 
hvor det blev gradvist mindre og mindre, 
indtil det fløj væk med stor hastighed. 

En medie-begivenhed 

Tonning var noget skuffet, da han så resul¬ 
tatet - ca. 10 minutters optagelse af et lys¬ 
fænomen. Det lignede ikke det imponeren¬ 
de objekt, som han havde set gennem kik¬ 
kert. 

Videofilmen blev vist i norsk TV og fik 
stor opmærksomhed. Tonning blev kon¬ 
taktet dag og nat af nyhedsmedierne og lag¬ 


de til sidst ikke skjul på, at han aldrig ville 
fortælle noget, hvis han igen skulle opleve 
noget usædvanligt. 

Økonomisk sponsor 

Da den værste virak var overstået, gik 
UFO-Norge i gang med at efterforske sagen 
nærmere. I mellemtiden var reklamefirmaet 
Ted Bates i Oslo blevet interesseret i filmen. 
Firmaet ville gerne hjælpe UFO-Norge 
økonomisk, så filmen kunne blive under¬ 
søgt professionelt. Ted Bates skulle dog 
først lige have konfirmeret projektet hos 
moderselskabet, bladkoncernen Springer- 
Verlag i Vesttyskland. De foreløbige under¬ 
søgelser viste imidlertid, at det ikke kunne 



Dette foto er taget fra en TV-skærm. Der er tegnet en ring med en kuglepen omkring objek¬ 
tet/lysfænomenet! Tonning brugte et VMS Nordmende CV 155 under observationen. 

Foto: Torfinn Tonning. 


Disse fotos viser tre teknikker i GSWs ana¬ 
lysemetode: Color Contouring (hver gråto¬ 
ne får en farve, så detaljer bliver tydeligere), 
Density Slice og Edge Enhancement (kant¬ 
forstærkning). GSWs analyser er helt tyde¬ 
ligt baseret på affotograferingerne fra 
skærmen og ikke på selve videobåndet! 
Ifølge GSW er der ingen referencepunkter 
på nogen af billederne, så afstand og stør¬ 
relse kan ikke anslås. Der er heller ikke tegn 
på, at objektet bevæger sig, ligesom dets 
udstrækning er konstant. Fotos: gsw, 1987. 


udelukkes, at der var en naturlig forklaring 
på fænomenet. Og så mistede de kommer¬ 
cielle bagmænd pludselig helt interessen for 
filmen. 

Efterforskning 

Filmen blev vist for et ekspertpanel på Nor- 
wegian Industry Research Institute (NIRI) i 
Oslo og den 17. oktober 1986 hos Norwegi- 
an Defence Research Establishment 
(NDRE). Begge steder var man meget inte¬ 
resseret i filmen og kom med forslag til det 
videre arbejde. 

Odd-Gunnar Røed fra UFO-Norge fandt 
blandt meget andet ud af, at planeten Jupi¬ 
ter muligvis var årsagen til det andet objekt 
set ved Torpe. Det første fænomen blev set 
i over to timer på nogenlunde samme sted. 
Dette leder også straks tanken hen på et 



Objektet set gennem 
kikkert. 


Tegning: Stefan Harboe Andersen. 


Objektet set gennem 
video-kameraets søger. 

astronomisk fænomen. Men ifølge Odd- 
Gunnar Røed passede hverken astronomi¬ 
ske eller flymæssige data med det sete og 
filmede. 

Med hjælp fra Paul Norman (Victorian 
UFO Research Society) blev filmen afleve¬ 
ret til analyse hos Ground Saucer Watch 
(GSW) i USA. GSW har som tidligere 
nævnt her i bladet specialiseret sig i såkald¬ 
te computeranalyser af formodede ufo¬ 
fotos. Selv om GSW flere gange har med¬ 
delt, at man ikke mere analyserer fotos, 
sker det dog fortsat. 


GSW fik to videobånd og fem s/h fotos 
taget fra en TV-skærm til analyse. Som så 
ofte før er GSWs resultater ikke entydige, 
men lidt »svævende« og så forsigtige, at de 
to fototydere Fred Adrian og William H. 
Spaulding ikke kan hænges op på noget. De 
konkluderer dog, at sagen er så værdifuld, 
at den bør undersøges til bunds. 

Konklusion 

UFO-Norge konkluderer, at videoen viser 
et kraftigt lysfænomen med en stor vinkel¬ 
diameter. Lysfænomenet ser ikke ud til at 


være forårsaget af et naturligt eller menne¬ 
skeskabt fænomen. Hvis senere analyser 
skulle vise, at der er en naturlig forklaring på 
lysfænomenet, vil videofilmen alligevel væ¬ 
re et værdifuldt bidrag som et eksempel på, 
hvordan et kendt fænomen kan se ud under 
særlige omstændigheder. 

Kilde: 

Nord i c UFO New sletter, no. 1 1988. 
Billedmaterialet er venligst stillet til rådighed 
af Mentz Kaarbø. 


UFOLOGI_ 

Sammensværgelse 
og sløring 

Af Hilary Evans. 


Lige fra begyndelsen af de flyvende tallerkeners æra, har man 
stillet spørgsmålet: Er det rigtigt, at visse grupper har hemme¬ 
ligholdt oplysninger om fænomenet, enten som et led i en 
sammensværgelse eller som en del af en politisk sløring? 
Spørgsmålet er meget vigtigt. For hvis noget af den slags fin¬ 
der sted, står vi, der forsøger at løse ufo-problemet, ansigt til 
ansigt med en dobbeltudfordring: Den første er selve fæno¬ 
menet, og den anden er dem, der forsøger at forhindre os i 
at finde ud af, hvad fænomenet er. 



Hilary Evans, 60 år, leder af billedbureauet 
Mary Evans Picture Library samt forfatter 
og redaktør af flere ufo-bøger, bl.a. »Nye 
Facts om UFOer«. 


I en sådan situation er det let at blive pa¬ 
ranoid, hvilket mange ufologer allerede er 
blevet. Andre er kørt fast i de mange deta¬ 
ljer, som en sådan forskning nødvendigvis 
indeholder, og har derfor været tilbøjelige 
til at miste overblikket. 

En dybtgående undersøgelse af beviserne 
på en sammensværgelse og en sløring kræ¬ 
ver oplysninger, der er så detaljerede, at de 
er uden for vores rækkevidde. Men det, vi 
kan gøre, er at stille et par mere generelle 
spørgsmål: 

• Hvor stor sandsynlighed er der for, at en 
sådan sammensværgelse eller sløring finder 
sted? 

•Hvis den finder sted, i hvor stor udstræk¬ 
ning foregår det så? 

Hvis er skylden? 

Det er et ganske almindeligt menneskeligt 
træk at forsøge at finde en syndebuk, som 


man kan give skylden for uheld og fejlta¬ 
gelser. Gud og Djævelen, anarkister og jø¬ 
diske internationale bankierer, fascister og 
kommunister, hekse og frimurere, hemme¬ 
lige selskaber af enhver slags - har til for¬ 
skellige tider og i forskellige kulturer fået 
skylden for dette og hint. Og hvis der er ba¬ 
re lidt hold i påstandene, er beskyldninger¬ 
ne blevet forstærket og vendt til forfølgel¬ 
se. Ofte har en befolkningsgruppe vendt sig 
mod en anden og uskyldig gruppe og frem¬ 
lagt falske beskyldninger for at straffe den 
for dens ikke beviste skyld. 

Socialpsykologer har vist hvilke proces¬ 
ser, der ligger bag den slags handlinger. 
Over for det ukendte og tilsyneladende uri¬ 
melige er folk ikke villige til at acceptere, at 
tilfældet eller uheldet er på spil. I stedet for 
søger de efter noget mere håndgribeligt, 
som de kan give skylden. Antropologen 
Evans-Pritchard har f.eks. påvist disse pro¬ 
cesser i de afrikanske heksekulturer (10). 


Nogle mennesker anklager somme tider 
andre for ubevidste tilbøjeligheder, som de 
selv har. Den amerikanske socialpsykolog 
Cantrill har påvist, at det var noget sådant, 
der lå bag, når hvide lynchede sorte (5). 

Hvis man så står over for den påstand, at 
»nogen« kender sandheden om ufoerne, 
kan man formode, at de samme psykologi¬ 
ske processer er på spil. Man kan så begyn¬ 
de at spekulere på, om de forskere, der er 
frustrerede, fordi de ikke har været i stand 
til at løse ufo-gåden, tror, at de med fuldt 
overlæg bliver generet af nogle, »dem« med 
skumle hensigter. Oftest vil disse »dem« 
være »regeringen«, men Satan har også væ¬ 
ret på anklagebænken (25) som nogle af de 
skumle væsener, man kender som »Men in 
Black« (8). Ja, endda ikke-jordiske har væ¬ 
ret på tale (14). 

Begrundelsen for mistanken 

Men det er selvfølgelig ikke hele grunden. 

Selv om psykologiske kræfter spiller en vis 
rolle med hensyn til mistanken, er selve 
grunden til mistanken fysisk nok. På sam¬ 
me måde, som der faktisk var lidt hold i an¬ 
klagerne for hekseri, anarkisternes bom¬ 
ber, frimurernes hemmeligheder og mafi¬ 
aens handlinger, er der visse af regeringernes 
handlinger, der uvægerlig leder tankerne 
hen på, at de er mindre åbne om deres ufo¬ 
engagement. 

I USA kan man i særdeleshed takke lov¬ 
en om offentlighed i forvaltningen for, at 
man har fået frigivet dokumenter, der vi¬ 
ser, at myndighederne har været stærkt en¬ 
gagerede i ufo-forskningen, selv om de be¬ 
nægtede det (12, 17). 

Der er ingen tvivl om, at noget sådant 
fandt sted; det er en kendsgerning. Spørgs¬ 
målet, vi skal stille, er hvorfor: I hvor stor 
en udstrækning var disse aktiviteter en del 
af en fastlagt politik? 

Vi ved ud fra andre regerings-aktiviteter, 
ikke blot de amerikanske, at iværksættelsen 
af en sådan politik ofte opstår som en følge 
af enten uoverensstemmelser eller en gam¬ 
meldags og forvirret opfattelse af hvordan 
en sådan politik skal føres ud i livet. Men 
andre faktorer er dog også på spil: 

• På højeste plan vil de ændringer i admi¬ 
nistrationen, som i USA synes at ske på alle 
regeringsniveauer, bevirke, at en konse¬ 
kvent gennemførelse af en sådan er politisk 
usandsynlig. 

• På laveste niveau kan individuelle motiv¬ 
er, såsom dem, der får enkelte personer til 
at afsløre militære hemmeligheder til frem¬ 
mede magter eller »lække« ting som Water- 
gate til pressen, være yderligere en hindring 
for en metodisk udførelse af hemmelighol- 
delsespolitikken. 

På trods af alt dette, kunne man godt 
formode, at en ufravigelig linje er blevet 
fulgt de sidste 40 år, netop fordi ufoerne 
udgør undtagelsen. 

Kan dette være tilfældet? Kan det være, 
fordi ufoerne er et usædvanligt fænomen, 
at de har kunnet føre til en så usædvanlig 
opførsel? Selv hvis det var sådan, selv hvis 
vi på trods af tidligere erfaringer antager, at 
en form for konsekvent politik kunne\æ re 
sat i værk og udført, må vi stadig kræve be¬ 
vis på, at det faktisk har fundet sted. 

Sløring, men af hvad? 

Hvis myndighederne foretager en hemme¬ 
ligholdelse, må det være af: 

• Dens egne aktiviteter. 

• Dens bestræbelser på at afsløre andres ak¬ 
tiviteter. 

• Dens kendskab til andres aktiviteter. 

• Dens uvidenhed. 

• Dens egne aktiviteter 

Det er muligt, at myndighederne har misin¬ 
formeret om ufoer for at skjule egne aktivi¬ 
teter. Den 20. september 1977 blev et 
»vandmands-lignende« ufo set over Petro- 
zavodsk. Det blev slået fast, at den sovjeti¬ 
ske regering let kunne identificere ufoet - 


det var en Kosmos-955 spionsatellit fra de¬ 
res hemmelige base ved Plesetsk. Men det 
behagede den, at folk i almindelighed troe¬ 
de noget helt andet (19). 

I dette tilfælde blev hemmeligholdelsen 
afsløret; men det er på sin plads at spørge 
om, hvor tit en lignende hemmeligholdelse 
ikke er blevet opdaget? Som vi skal se, er 
der mange tilfælde, hvor man ved, at myn¬ 
dighederne har været involveret. I hvor 
mange af dem var de ikke blot klar over, 
hvad der foregik, men også ansvarlige for, 
at det skete? 


1 1968 udgav den italienske forfatter Re- 
nato Vesco det første af tre bind (24) om en 
dybdegående undersøgelse af den teori, at 
ufoerne faktisk var diskos-formede fly, 
som den engelske regering i dybeste hem¬ 
melighed fremstillede i Canada. Hans op¬ 
lysninger underbyggedes af et væld af deta¬ 
ljerede beviser, hvilket gør hans bøger til 
nogle af de mest fascinerende inden for 
ufo-litteraturen; men selv i 1968 var det 
svært at tro på, at briterne kunne holde no¬ 
get sådant hemmeligt for resten af verden. 
Efter endnu to årtier er det simpelt hen ikke 


En tegning af vandmands-ufoet, der skabte ufo-panik over Petrozavodsk den 20. sept. 1977. 
Synderen var løfteraketten fra Kosmos 955. 

troligt. 

At bruge ufoer til at dække over hemme¬ 
lige aktiviteter er en tillokkende løsning på 
kort sigt, men på længere sigt kan en sam¬ 
mensværgelse efter disse linjer ikke opret¬ 
holdes. 

• Dens bestræbelser på at afsløre 
andres aktiviteter 

Dokumenter frigivet under den amerikan¬ 
ske lov om offentlighed i forvaltningen (17) 
har afsløret, at hemmelige undersøgelser af 
ufo-lignende emner uden tvivl har fundet 
sted. Men vi må huske på, at hemmelige 
undersøgelser altid finder sted som en del 
af regeringers aktiviteter. Studér de hem¬ 
melige organisationers historie, og du vil 
opdage, at det melodramatiske spil, der er 
en del af deres aktiviteter, ofte bliver en del 
af dem selv (15). 

Vi har ikke brug for en psykolog til at 
fortælle os, hvilke motiver vi kan forvente 
at finde hos de personer, der hverver hem¬ 
melige agenter. Ligesom visse personer er 
motiverede for at lække oplysninger til 
medierne eller fremmede magter, så er an¬ 
dre motiverede for at lege spionlege å la 
John Le Carré. Så dokumentariske beviser 
på, at hemmelige undersøgelser har fundet 
sted, når det drejer sig om ufoer, er ikke 
overraskende: tværtimod er det blot, hvad 
vi kunne forvente. 


• Dens kendskab til andres aktiviteter 

Hvis man holder tæt med noget, som man 
har fået kendskab til, er det sådan, at man 
kan udnytte det til sin egen fordel. Hvis 
regeringen ved alt om ufoerne, men holder 
det for sig selv, kunne dette være: 

• For at den kan lave en hemmelig aftale 
med dem, der er ansvarlige for ufoerne. 

Bortset fra det usandsynlige i, at en rege¬ 
ring kunne være så dum at indgå en ensidig 
aftale af denne slags, eller en ikke-jordisk 
magt ville være villig til at gå med til den, 
må vi igen spørge: Kunne en sådan aftale 
opretholdes i årevis, uden at resten af ver¬ 
den ville vide noget om, hvad der foregår? 

• For at den kan udnytte og benytte sig af 
den teknologiske ekspertise eller anden vej¬ 
ledning. 

Nu om dage, hvor alle lande spionerer 
mod hinanden, endog mod sine egne allie¬ 
rede, ville en sådan brug hurtigt blive opda¬ 
get af andre, hvad enten den finder sted 
som et pludseligt teknologisk gennembrud 
eller som et mindre håndgribeligt frem¬ 
skridt. I praksis er alle verdens regeringer 
næsten på samme niveau både teknologisk, 
økonomisk og moralsk. 

Det er blevet antydet, at mere end én re¬ 
gering er indblandet. Men det gør det blot 
endnu sværere at bevare hemmeligheden. 
Det skulle i så fald indebære, at regeringer, 
der konstant mundhugges om i hundredvis 
af andre ting, på dette område var fuld¬ 
stændigt enige! 

En anden mulighed er, at regering(er) 
virkelig har et sådant kendskab, men ikke 



Sådan kan det se ud, når en løfteraket af 
Semyorka-typen arbejder sig op gennem at¬ 
mosfæren over Sovjet. 


er i stand til at udnytte det. Så de holder det 
skjult, indtil der dukker en eller anden med 
de fornødne kundskaber op. Men hvis det 
er tilfældet, skulle vi forvente et tegn på, at 
man ville forsøge at udnytte denne viden. 

Og noget tyder på det. For det, der for¬ 
bløf fer forskerne mest, er myndighedernes 
vægring ved at komme med udtalelser om 
hændelser, i hvilke de officielle styrker eller 
tjenester uden tvivl har været indblandet. 
Selv en håndfuld af disse tilfælde er slåen¬ 
de: 

Den 14.10.1943: Diskos rapporteret under 
Schweinfurt togtet (4). 

Den 7.7.1947: Fundene ved Roswell, USA 

O). 

Den 13.8.1956: Radar-visuel observation 
ved Lakenheath, England (21). 
den 6.11.1967: Bil påvirket nær Fordingb- 
ridge, England (11). 

Den 9.8.1980: Formodet landing ved Kirt- 
land AFB, USA (16). 

Den 27.12.1980: Flertydig hændelse ved 
Rendlesham, England (3). 

Den 8.1.1981: Formodet landing ved 
Trans-en-Provence, Frankrig (13). 

Ved alle disse tilfælde var myndighederne 
interesserede, ofte endda i en meget høj 
grad - f.eks. Col Halts berygtede memo og 


bånd i den bizarre Rendleshamsag. Myndig¬ 
hederne spillede utvivlsomt på noget: var 
dette »noget« en del af en fælles plan, eller 
simpelt hen en enkeltstående reaktion på en 
engangsforeteelse? 

Andre ville også pege på de tilsyneladen¬ 
de forstokkede metoder, som mange offici¬ 
elle undersøgelser bruger, f.eks.: 

• I USA: den såkaldte Condon-rapport (7). 

• I Frankrig: regeringens vægelsindede for¬ 
hold til GEPAN (2). 

• I England: forsvarsministeriets ubestride¬ 
lige »hemmelighedskræmmeri« (3). 

• 1 Sovjetunionen: mediernes uforudsigeli¬ 
ge holdningsskift til emnet. 

Andre ville tilføje nedstyrtnings/bjærg¬ 
nings-syndromet, som har frembragt en 
forjættende mængde spændende vidneud¬ 
sagn (23). Desværre er de alle enten dunkle 
eller unøjagtige, og der er stadig væk stor 
sandsynlighed for, at de er »hjemmelave¬ 
de«. 

Vi må også tage i betragtning, at f.eks. 
CIA med fuldt overlæg har ført en mis¬ 
informationspolitik (22). Nyere afsløringer 
af CIAs aktiviteter (18) og lignende aktivi¬ 
teter i andre lande antyder, at vi slet ikke 
kan forestille os, hvad sådanne kræfter me¬ 
ner, at de kan tillade sig. Men er ufo¬ 
fænomenet vigtigt nok til, at myndigheder¬ 
ne kan gå så langt? 

De yderliggående tilhængere af sammen¬ 
sværgelsesteorien går endda så vidt, at de 
mener, at sammensværgelsen strækker sig 
helt ud over medierne, den videnskabelige 
verden osv. Deres teorier går så langt, at de 
forklarer, hvorfor alle dokumentarpro¬ 
grammer i TV indtager en afvisende hold¬ 
ning i stedet for en upartisk vurdering af 
det, som ufologerne mener er verdens vig¬ 
tigste emne. 

Skepsis eller latterliggørelse kan ikke 
afvises. Men en sådan holdning er ikke be¬ 
grænset til ufoer: den optræderover for alle 
forskningsområder vedrørende det mystiske, 
fra »jordens mysterier« til parapsykologi 
(20). Dette tyder på, at forklaringen snarere 
skal findes i socialpsykologien end i en vel 
tilrettelagt sammensværgelse (9). Hvis der 
finder en vel tilrettelagt sløring sted med 
hensyn til ufoer, er vi nødt til at tro på, at en 
lignende sammensværgelse finder sted over 
for parapsykologien. 

• Dens uvidenhed 

Mediernes og den videnskabelige verdens 
holdning giver mening, hvis vi tillægger den 
en psykosocial reaktion på noget, de ikke 
forstår, frem for et direktiv fra oven eller 
en husaftale om at holde mund med noget, 
de forstår. 

For bureaukratiet er det højst sandsyn¬ 
ligt, at deres reaktion - f.eks. over for de tid¬ 
ligere omtalte tilfælde - snarere udspringer 
fra deres uvidenhed end fra deres viden. 
Som karriere-embedsmænd er de uvillige til 
at indrømme deres uvidenhed over for of- 

fortsættes side 15 

fentligheden; så de søger tilflugt i sikker¬ 
hedsstyrkernes vægelsindede spil. 

Da den australske forsker Bill Chalker 
fik adgang til det australske flyvevåbens, 
RAAF, ufo-arkiver, fandt han ikke blot be¬ 
viser på, at der ikke fandt en sløring sted, 
men han fandt også beviser på, at visse en¬ 
keltpersoner var klar over, at en sløring vil¬ 
le have en negativ effekt. 

»Ethvert forsøg på at undertrykke den 
offentlige interesse (lige meget, hvor afspo¬ 
ret vi end mener, den er) støtter kun den al¬ 
mindelige holdning, at vi ligger inde med et 
meget omfattende arkiv af vital betyd¬ 
ning... vi vil aldrig være i stand til at knibe 
os uden om de mange hentydninger og an¬ 
klager for dobbeltspil, så længe vi fortsæt¬ 
ter med at holde vores uklassificerede ufo¬ 
kort for tæt ind til brystet.« (6). 

Chalkers konklusion var, at RAAF var 
lige så forvirret som resten af os over de 
rapporter, det modtog. Vi må formode, at 
det samme må være sandt for alle de offici¬ 
elle instanser, som vi mistænker for sam¬ 
mensværgelse og sløring. □ 

I ufoernes 
grænseland... 


- dette er hovedtemaet i dette års 
udgave af UFO VISION. 

Årbog for ufo-litteratur 1989. 

En stor del af de seneste års udgivel¬ 
ser om ufoer handler om: 


• påståede bortførelser 

• myndighedernes hemmeligheds¬ 
kræmmeri 

• kultiske bevægelser 

• pseudoreligiøst vrøvl 

• og kontaktpersoner 


UFO-VISION ser nærmere på disse tendenser i en række spændende og 
kritiske artikler og boganmeldelser. 


Teologen Kevin McCIure analyserer de mange kultiske ufo-bevægelser, og 
journalist Per Borgaard tager sig kærligt af adskillige bøger - heriblandt en 
dansk ufo-bog, som Per Borgaard kalder uhæderlig! Og så er der nye afslø¬ 
ringer omkring George Adamski - den kære charlatan - samt en masse 
andet læsestof for dem, som vil holde sig 
ajour med ufo-litteraturen. 


UFO-VISION bringer stof til eftertanke og de¬ 
bat - og er den eneste årbog i verden af sin 
slags. 

UFO-VISION 1989 er på 60 sider og illustreret 
Prisen er 

kun kr. 78," 

Bestil dit eksemplar allerede i dag. 


UFO-VISION bestilles ved at indbetale kr. 78,- 
+ kr. 12,- på giro 9 11 77 25, SUFOI, post¬ 
boks 6, 2820 Gentofte. Skriv UFO-VISION 
1989 på modtagerdelen. 

MJ-12 SAGEN _ 

Et bevis på 
ufo-sløring? 2.dei 

Af Flemming Rasmussen. 


I hemmeligstemplede dokumenter hævdes det, at den ameri¬ 
kanske regering kort efter den anden verdenskrig oprettede en 
yderst hemmelig efterretningstjeneste »Majestic-12« med di¬ 
rekte reference til præsidenten. 

Lad os se dokumenterne nærmere efter i sømmene. 


Dokumenterne dukker op 

USA er i nyere tid blevet kendt for de for¬ 
skellige »gate«-skandaler. I 1974 måtte da¬ 
værende præsident Richard M. Nixon 
trække sig tilbage som følge af Watergate- 
skandalen, og i 1988 havde præsident Ro¬ 
nald Reagan store vanskeligheder med 
Irangate/Contra-skandalen: Begge gange 
var det nogle dygtige avis-journalister, der 
kom med afsløringerne. Men hører alle dis¬ 
se skandaler ikke nyhedsmedierne til? Jo, 
men hvorfor så bringe dem på bane i et ufo¬ 
tidsskrift? Svaret er enkelt. 1 de omtalte 
skandaler figurerede en del dokumenter. 1 
den første var det nogle stjålne, i den anden 
nogle makulerede og i vores tilfælde nogle, 
der rent tilfældigt dukkede op hos Jaime 
Shandera, der var en ukendt person i ufo¬ 
sammenhæng, indtil han optrådte på MU- 
FON Symposiet på American University i 
Washington D.C. i juni 1987. 



Kontreadmiral Roscoe Hillenkoetter, chef 
for CIA fra 1947-50. Formand for Majestic 
12 ? 


Spørgsmålet er: Hvorfor sendte den ano¬ 
nyme person filmen med dokumenterne til 
Jaime Shandera, og hvor kom den fra? I et 
forsøg på at løse måske en lille del af denne 
gåde, har ufo-skeptikeren Philip J. Klass 
uden held bedt William L. Moore om at få 
en fotokopi af poststemplet på den konvo¬ 
lut, som filmen blev sendt i. 

Dokumenterne 

Men før vi går videre, må vi lige se på, hvad 
det egentlig er for dokumenter, de lærde 
strides om: 

1) Et TOP SECRET memorandum, dateret 
den 24. september 1947, fra præsident Har¬ 
ry S. Truman til forsvarsminister James 
Forrestal, hvori præsidenten anbefalede 
oprettelsen af operation Majestic-12 (MJ- 
12) under ledelse af hans videnskabelige 
rådgiver dr. Vannevar Bush. Operation 
MJ-12 skulle undersøge vraget af et ned¬ 
styrtet ufo og dets fire døde besætnings¬ 
medlemmer. 

2) Et seks siders TOP SECRET EYES ON- 
LY Majestic-12 dokument dateret den 18. 
november 1952, hvori kontreadmiral Ro¬ 
scoe H. Hillenkoetter giver den nyvalgte 
præsident Dwight D. Eisenhower en kort 
orientering om Majestic-12, de nedstyrtede 
ufoer og andet vedrørende ufo-sagen. 

3) Et TOP SECRET memorandum, dateret 
den 14. juli 1954, fra præsidentens specielle 
assistent, Robert Cutlar, til general Nathan 
Twining, USAFs stabschef, om et møde i 
MJ-12 gruppen. 

De to første dokumenter var på den film, 
som Jaime Shandera modtog i december 
1984. Det tredie dokument blev senere fun¬ 
det i National Arkivet i Washington D.C., 
hvilket vi vender tilbage til i næste nummer 
af UFO-NYT. 


Præsident Harry S. Trumans brev 

Dette brev, dateret den 24. september 1947, 
fra præsident Harry S. Truman til for¬ 
svarsminister James Forrestal giver et ind¬ 
tryk af, at præsidenten vil have ham, dr. 
Vannevar Bush og admiral Roscoe H. Hil¬ 
lenkoetter til at oprette en yderst hemmelig 
organisation med navnet Majestic-12. 

Ved første øjekast ser dette dokument 
meget tilforladeligt ud med en autentisk un¬ 
derskrift, men kan man nu være helt sikker 
på, at dokumentet er ægte? 

Præsident Harry S. Truman skrev i sin 
embedsperiode andre breve, som alle opbe¬ 
vares i Truman-biblioteket i Independence, 
Missouri, så der findes rige muligheder for 
at sammenligne det aktuelle brev med an¬ 
dre og lignende. Og her er et par iøjnefal¬ 
dende forskelle. 

1) Det aktuelle brev er skrevet i en kancelli¬ 
stil, som man ikke kan tillægge Præsident 
Truman, der var en meget jævn og ligefrem 
person. 

2) Han indledte altid brevene til sine mini¬ 
stre med »My Dear Secretary...« og an¬ 
bragte modtagerens fulde navn og adresse i 
brevets nederste venstre hjørne. Det aktuel¬ 
le brev mangler det sidstnævnte og indledes 
med »Dear Secretary Forrestral.« 

Men om det er en forfalskning, kan man 
ikke umiddelbart sige. Underskriften skulle 
efter sigende være ægte, men den kan selv¬ 
følgelig stamme fra et andet Truman-brev, 
hvor den oprindelige tekst er fjernet og en 
ny sat ind. Noget andet er, at dette brev slet 
ikke findes i Truman-bibliotekets arkiver. 
En gennemgang af alle såkaldte »Executiv 
ordrer« har vist, at de i perioden omkring 
den 24. september er nummereret fra 9.891 
til 9.896, hvor nr. 9.891 er dateret den 15. 
september, nr. 9.892 og 9.893 den 20. sep¬ 
tember, nr. 9.894 den 23. september, nr. 
9.895 den 30. september og nr. 9.896 den 2. 
oktober 1947. Disse »executiv ordrer« blev 
nummereret fortløbende, og mangler in¬ 
gen. 

Dette brev har i MJ-12 dokumenterne be¬ 
tegnelsen »Attachment A« og er »executiv 



General Hoyt Vandenberg. Medlem af Ma¬ 
jestic 12? 

ordre« nr. 092447. Men som tidligere 
nævnt kan dette nummer ikke være kor¬ 
rekt, hvis brevet er en »executiv ordre«, alt¬ 
så må det være noget andet, og da memo¬ 
randa nummereres efter dato (måned, dag, 
år), må det være et sådant, dog er det forre¬ 
ste og unødvendige »0« atypisk for num¬ 
mereringen af memoranda. 


Hillenkoetter/Eisenhower dokumentet 

Dette dokument, der er dateret den 18. 



Dr. Vannevar Bush. Medlem a f Majestic 12? 










24. se, 


■ptetnber 


1947. 


forsvarsministeren- 

Memorandum tilfors 

Kxr e som „, e for “ 

/der /eg henV ' S n Z‘e,sen til at fort**'* h f ,g 0 ’ pera tion Majestic- ■ 
hermed bemy^ l sag om tales som p , /or*«** 

For /remrrder. s*«/ ^ fl((e/r ^r/d/ge ^ l J en , Dem selv, 

Del er fortsat g ‘skal tages i san,arb ^jJrr e tningstjeneste- 
* ed de To cHefen for den centrale efter 

dr . Bush og cnej underskrevet Harry 


Briefing dokument: (Operation Majestic-12) 

Udarbejdet for (nyvalgte præsident Dwighl D. Eisenhower 
18. november, 1952) 

Advarsel: Dette er et (TOP SECRET - KUN TIL GENNEMSYN) dokument, der 
indeholder oplysninger af stor betydning for USAs nationale sikkerhed. (KUN TIL 
GENNEMSYN) materialet må kun vises til personer, der er godkendt af (Majestic-12). 
Gengivelse under enhver form, skriftlig såvel som mekanisk, er strengt forbudt. 

Emne: Operation (Majestic-12), foreløbig orientering af (nyvalgte præsident 
Eisenhower) 

Dokumenter udfærdiget (18. november, 1952) 

Orientering ved: Adm. Roscoe H. Hillenkoetter (MJ-1) 

Bemærk: Dette dokument skal kun betragtes om en foreløbig orientering. En nærmere 
uddybning vil følge senere. 

Operation (Majestic-12) er en yderst hemmelig undersøgelses/efterretningsorganisation, 
der kun er ansvarlig direkte over for USAs præsident. Projektets opgaver skal udføres 
under kontrol af (Majestic-12 (Majic-12)) gruppen, der blev oprettet efter speciel ordre 
fra præsident Tru man den 24. september 1947, efter anbefaling f ra dr. Vannevar Bush 
og minister James Forrestal. (Se Attachment »A«). Følgende blev udpeget til at deltage 
i (Majestic-12 gruppen): 

A dm. Roscoe H. Hillenkoetter 
Dr. Vannevar Bush 
Min. James V. Forrestal 
Gen. Nathan F. Twining 
Gen. Hoyt S. Vandenberg 
Dr. Detlev Bronk 
Dr. Jer orne Hunsaker 
Mr. Sidney W. Souers 
Mr. Gordon Grey 
Dr. Donald Menzel 
Gen. Robert M. Montague 
Dr. Lloyd V. Berkner 

Minister Forrestals død den 22. maj 1949 gav en ledig plads, som forblev ubesat til 01. 
august 1950, da gen. Walter B. Smith blev indsat som permanent medlem. 

Den 24. juni 1947 så en civil pilot, der fløj over Cascade Bjergene i staten Washington, 
ni flyvende di skos-for mede luftfartøjer flyve i formation med en meget høj hastighed. 
Selv om dette ikke var den første gang, at nogle sådanne objekter var blevet set, var 
det første gang, at massemedierne var interesserede. / hundredvis af lignende 
observationsberetninger fulgte. Mange af disse kom fra meget troværdige militære og 
civile kilder. Disse rapporter resulterede i, at flere forskellige militære enheder forsøgte 
at fastslå, om disse objekters oprindelse og hensigter havde betydning f or den nationale 
sikkerhed. Et stort antal observatører blev interviewet, og i flere tilfælde blev militære 
jagerfly uden held sat ind mod objekterne. Den offentlige reaktion nærmede sig det 
hysteriske. 

(Til trods for alle bestræbelser, fik man meget lidt at vide om objekternes natur, før en 
lokal landmand rapporterede, at et var styrtet ned i en afsidesliggende egn af New 
Mexico, lokaliseret til ca. 120 km nordvest for Roswell luft basen (nu Walker Field).) 

Den 07. juli 1947 oprettedes en hemmelig organisation, hvis formål var at foretage en 
videnskabelig undersøgelse af dette vrag. (Under denne undersøgelse opdagede man fra 
luften, at fire små menneske-lignende væsener øjensynlig var blevet slynget ud, før 
objektet eksploderede. Disse væsener lå på jorden omkring 3 km fra vraget. Alle fire 
var døde og meget ilde tilredte som følge af forrådnelse, vejr og vind og de vilde dyr, 
da de havde ligget på jorden i næsten en uge. Et specielt forskerhold flyttede disse lig, 
så de bedre kunne undersøge dem. (Se Attachment »C«) Fartøjets vrag blev flyttet til 
flere forskellige steder. (Se A ttachment »B«) Civile og militære vidner fra området blev 
afhørt, og man gav journalisterne den effektive dækhistorie, at det drejede sig om en 
nedstyrtet vejrballo n.) 

En hemmelig analyse udført af gen. Twining og dr. Bush efter direkte ordre fra 
præsidenten gav det foreløbige resultat (den 19. september 1947), at diskossen højst 
sandsynlig var et rekognosceringsfartøj, som kun kunne bruges over korte afstande. 
Denne konklusion var stort set baseret på fartøjets størrelse, og at man ikke fandt 
forsyninger i det. (A ttachment »D«.) En tilsvarende undersøgelse af de fire døde 
besætningsmedlemmer blev foretaget af dr. Bronk. Rent forsøgsvis konkluderede 
gruppen (den 30. november 1947), at selv om væsenerne lignede mennesker, var de 
biologisk og udviklingsmæssigt forskellige fra homo sapiens. Dr. Bronks forskerhold 
foreslog, at man anvendte betegnelsen »Extra-terrestrial Biological E nti ties« eller 
»EBEs« (ikke-jordiske biologiske væsener) som standard f or disse skabninger, indtil 
man bliver enige om en endelig betegnelse for dem. 


november 1952 (fejlagtigt oplyser Timothy 
Good et sted i A bove Top Secret, at det er 
dateret den 18. september 1947, her blander 
han datoerne), er det mest omfattende om 
MJ-12. Alle seks sider var tidligere stemplet 
TOP SECRET, EYES ONLY (yderst hem¬ 
meligt og kun til gennemsyn) og COPY 
ONE OF ONE. Det er meningen, at man 
skal få det indtryk, at dette dokument er en 
orientering fra admiral Roscoe H. Hillen- 
koetter (senere identificeret som MJ-1) til 
den nyvalgte præsident, forhenværende ge¬ 
neral Dwight D. Eisenhower. I de oprinde¬ 
lige kopier af dokumenterne var både 
Majestic-12, datoen, modtagerens navn og 
visse afsnit overstregede, men disse over¬ 
stregninger er senere af uforklarlige grunde 
helt forsvundet. I vores oversættelse af do¬ 
kumenterne er de tidligere overstregede pas¬ 
sager markeret med parenteser. 

Hillenkoetter/Eisenhower dokumentet 
giver indtryk af, at det omtalte projekt var 
under kontrol af en hemmelig gruppe, der 
blev samlet som følge af en direkte ordre 
fra præsident Harry S. Truman den 24. 
september 1947. Operationen gennemførtes 
efter ordre fra dr. Vannevar Bush og for¬ 
svarsminister James Forrestral (henholdsvis 
identificeret som MJ-2 og MJ-3 i en liste 
over NSC-repræsentanter i gruppen). 

Dokumentet er skrevet på en måde, så 
man skulle tro, at Eisenhower overhovedet 
intet kendte til Roswell-tilfældet. Men iføl¬ 
ge bogen The Roswell Incident var det offi¬ 
cerer fra hæren, der undersøgte sagen og 
transporterede det nedstyrtede ufo til det 
hemmelige bestemmelsessted, og i 1947 var 
general Dwight D. Eisenhower stabschef i 
hæren. 

Den 9. juli 1947 tilbragte Eisenhower to 
timer sammen med generalløjtnant Lavis 
Norstad, der var topofficer i hærens flyve¬ 
våben, og senere samme dag var han sam¬ 
men med generalløjtnant Hoyt Vandenberg, 
der var souschef i hærens flyvevåben. Selv 
om Eisenhower allerede på det tidspunkt 
havde planer om at forlade hæren, er der 
stor sandsynlighed for, at han på en eller 
anden måde, som topchef i hæren, er blevet 
orienteret. 

Man kan også undre sig over, at der i do¬ 
kumentet hverken er oplysninger om ufo¬ 
observationerne den 19.-20. juli 1952 nær 
Det Hvide Hus og Pentagon eller observati¬ 
onerne den 26.-27. juli 1952, hvor Wa¬ 
shington National Airport havde ufoerne 
på radaren. Disse to forskellige observatio¬ 
ner var af temmelig stor betydning for den 
nationale sikkerhed. Derimod nævnes Ken¬ 
neth Arnolds trivielle observation. 

Det mest besynderlige ved dette doku¬ 
ment er nok, at Eisenhower-biblioteket i 
Abilene, Kansas, intet kender til det. Men 
hvad kan man ellers få ud af de oplysnin¬ 
ger, der står i papirerne? 

Når man nærlæser dokumentet, vil man 
opdage visse bemærkninger, der lyder un¬ 
derlige. Ved omtalen af ufonedstyrtningen 
ved Roswell, New Mexico, står der, at vra¬ 
get og vragdelene blev flyttet til forskellige 


steder, hvilket tyder på, at den, der har 
skrevet dokumentet, ikke har haft kend¬ 
skab til, hvordan man behandler flyvrag, 
for de samles ét sted, så man kan sikre sig, 
at intet går tabt. Når alle vragdelene er ind¬ 
samlet, kan man så forsøge at samle vraget 
og eventuelt finde årsagen til styrtet. 

Ved omtalen af styrtet ved El Indio Gu- 
errero den 6. december 1950 kan man und¬ 
re sig over, at der er så få oplysninger, når 
der har været flere til at indsamle data. 

Ligesom ved præsident Trumans brev, er 
der også her flere ting, der ikke passer med 
andre og samtidige dokumenter. Datoen er 
ikke skrevet som i andre militære breve, 
hvor man f.eks. ville have skrevet »18 Nov¬ 
ember 1952«, i det aktuelle dokument har 
man skrevet »18 November, 1952«, der er 
altså et komma for meget. Alle datoerne 
har dette overflødige komma, ligesom alle 
encifrede datoer begynder med et overflø¬ 
digt »0«. Det kan nævnes, at William L. 
Moore har brugt at sætte et komma efter 
månedens navn i alle de breve, som han har 
sendt til Philip J. Klass, og efter 1983 be¬ 
gyndte han også at bruge det overflødige 
»0«. 

En anden og meget vigtig oplysning, der 
også mangler, er, hvem der var formand for 
MJ-12. Man kan kun gætte, og et kvalifice¬ 
ret gæt ville være kontreadmiral Roscoe H. 
Hillenkoetter, der i 1947 var chef for CIA, 
og i 1952 giver Dwight D. Eisenhower in¬ 


formationerne. For hvis det ikke var ham, 
hvorfor skulle det så være ham, der gav op¬ 
lysningerne. Men er det ham, der har skre¬ 
vet dokumentet? Højst sandsynligt ikke. 
For i dokumentet betegnes han som »Adm. 
Roscoe Hillenkoetter«, men mens han var 
chef for CIA, skrev han altid »R.H. Hillen¬ 
koetter«. Yderligere brugte han aldrig titlen 
admiral, der er en fire-stjernet rang, men 
altid det han var, nemlig kontreadmiral. 
Men hvis dokumentet er et falsum, hvorfor 
så bruge Hillenkoetter? 


Roscoe H. Hillenkoetter 

Kontreadmiral Roscoe H. Hillenkoetter 
blev efter en glorværdig karriere i flåden 
den 1. maj 1947 CIAs første chef. Denne 
stilling havde han til 1950, da han fik en 
kommando i Den syvende Flåde, der opere¬ 
rede i Stillehavet i nærheden af Formosa (nu 
Taiwan). 1 1951 vendte han tilbage til New 
York, hvor han fik en chefstilling i det lo¬ 
kale flådedistrikt. 1 juni 1957 gik han på 
pension. 

Roscoe H. Hillenkoetter var både dygtig 
og respekteret, så han kunne betros regerin¬ 
gens største hemmeligheder, hvilket også 
skete, hvis man skal tro MJ-12 dokumen¬ 
terne. Han var en autoritet i forsvars- og ef¬ 
terretningsspørgsmål; derfor var det også 
lidt af et kup for ufo-forskningen, da han i 
1957 sluttede sig til National Committee on 

Aerial Phenomena, NICAP, som han igen 
forlod i 1961. 

Tre år senere gik Hillenkoetter et skridt 
videre, idet han i 1960 udtalte offentligt: 
»Ukendte objekter opererer under intelli¬ 
gent kontrol.... Det er tvingende nødven¬ 
digt, at vi finder ud af, hvor ufoerne kom¬ 
mer fra, og hvad deres formål er.« 

Han fortsatte med at anklage flyvevåb¬ 
net for at skjule kendsgerningerne om ufo¬ 
erne ved at lukke munden på personalet. 
Han sagde, at det var på tide at gøre en en¬ 
de på den officielle hemmeligholdelse og i 
stedet afsløre sandheden i offentlige kon¬ 
greshøringer. 

Hvorfor sagde en flådeadmiral og CIAs 
første chef dog dette? Hvorfor sluttede han 
sig i det hele taget til en ufo-organisation, 
der dengang blev fremstillet som bestående 
af »skøre kuler«? Og hvorfor støttede han 
offentligt NICAPs mål: Frigivelsen af den 
information, som man hævdede, regerin¬ 
gen tilbageholdt? Han kendte naturligvis til 
flyvevåbenets gentagne afvisninger af at lig¬ 
ge inde med hemmeligheder om ufoer. Er 
det med andre ord tænkeligt, at når han 
sagde, at ufoerne eksisterede, udtrykte han 
ikke blot sin egen personlige mening? 

Et svar på disse spørgsmål får vi sandsyn¬ 
ligvis aldrig, men når man ser tilbage, kan 
man godt tænke sig, at han blot udtrykte 
sin egen personlige mening. For før han 
indtog det høje embede, han havde både 
som kontreadmiral og senere som CIA- 
chef, har han sikkert skrevet under på en 
tavshedserklæring angående de ting, han 
fik kendskab til inden for forsvaret og efter¬ 
retningstjenesten. 

Skjulte den amerikanske regering oplys¬ 
ninger om ufoer, og vidste Roscoe Hillen¬ 
koetter noget, havde han ikke turdet sige 
det til offentligheden, da han så højst sand¬ 
synligt stod til en meget streng fængsels¬ 
straf. 

Hvis MJ-12 dokumentet er et falsum, 
kan man også spørge om, hvorfor svindler¬ 
ne valgte lige netop Hillenkoetter. Kunne 
det være, fordi han i en årrække var med 
i NICAP, som var kendt for at være en 
rumskibsorienteret ufo-organisation? Ved 
at bruge Hillenkoetter ville svindlerne bevi¬ 
se: At han vidste, at et ufo var styrtet ned, 
og at han gennem NICAP forsøgte at afslø¬ 
re det. Men hvem er så disse svindlere, hvis 
disse dokumenter er et falsum? Det næste 
dokument kan måske give et fingerpeg. 


Afsluttes i næste nummer 


SPØRG SUFOI 

Har du spørgsmål til SUFOI ang. 
ufo-sagen, kommentarer til artikler i 
UFO-NYT, gode rad o. lign., sa skriv til 
UFO-NYTs redaktør: 

Kim Moller Hansen , 
Eilekiersvej 14, Benlose, 

4100 Ringsted. 


Da det er helt sikkert, at disse fartøjer ikke kommer fra noget land her på Jorden, er 
der gjort mange tanker om, hvor de så kommer fra, og hvad de vil her. Mars er stadig 
en mulighed, selv om visse videnskabsmænd, og især dr. Menzel, mener, at det er 
væsener fra et helt andet solsystem. 

I vraget blev der fundet talrige eksempler på noget, der lignede skrif ttegn, men de var 
umulige at tyde. (Se Attachment »E«.) Det lykkedes ligeledes heller ikke at fastslå, 
hvilke fremdriftsmidler fartøjet brugte, eller hvordan kraftoverførslen fandt sted. 
Undersøgelserne blev besværliggjort af, at man hverken fandt vinger, propeller, 
jetmotorer eller andre konventionelle fremdriftsmidler, ligesom man heller ikke fandt 
ledninger, radiorør eller lignende elektroniske komponenter. (Se Atttachment »F«J Det 
blev antaget, at fremdriftsmekanismen blev ødelagt af den eksplosion, der var skyld i 
styrtet. 

Da der er et stort behov for at få så mange oplysninger som muligt om disse fartø jer, 
deres tekniske data og deres hensigter, oprettede U.S. A ir Force Project SIGN i 
december 1947. Som en sikkerhedsforanstaltning blev forbindelsen mellem SIGN og 
Majestic-I2 begrænset til to personer fra flyvematerielkommandoens 
efterretningstjeneste. Disse to personer skulle så formidle oplysningerne mellem 
grupperne. SIGN udviklede sig i december 1948 til Project GRUDGE. Dette projekt 
arbejder under kodenavnet BL UE BOOK, og dets forbindelsesofficer er projektets 
chef. 

Den 06. december 1950 styrtede et lignende objekt, efter at det havde fulgt en 
langstrakt bane, ned med stor hastighed i El Indio Guerrero-området nær grænsen 
mellem Texas og Mexico. Da forskerholdet ankom, var vraget næsten helt udbrændt. 
De vragrester, der kunne bjærges, blev transporteret til Atomenergi Kommissionens 
område ved Sandia i New Mexico til nærmere undersøgelse. 

Det er meget vigtigt, at man fortsat tænker på den nationale sikkerhed, da de 
besøgendes motiver og hensigter stadig er ukendte. Men med den pludselige stigning i 
disse fartøjers aktivitet, der begyndte i maj og fortsatte gennem hele efteråret, kan man 
gøre sig tanker om, at de kan være af en truende karakter. Derfor må man af såvel 
internationale som af teknologiske grunde for enhver pris undgå, at offentligheden får 
kendskab ti! Majestic-I2 gruppen. Der må altså iværksættes de strengeste 
sikkerhedsforanstaltninger også over for den nye administration. Samtidig skal plan 
MJ-12-1949-04p/78 (yderst hemmelig - kun til gennemsyn) stadig anvendes, selv om 
offentligheden skal orienteres. (Attachment »G«.) 


Attachment nummerering 

★ A ttachment »A « .. 

Special klassificeret Executive 
ordre *092447. (TS/EO) 

★ A ttachment »B« .. 

Operation Majestic-12 Status rap¬ 
port ni, Del A. 30. november *47. 

(TS—MAJIC/ED) 

★ Attachment »C« .. 

Operation Majestic-12 Status rap¬ 
port *1, Del B. 30. november *47. 

(TS-MAJIC/EO) 

★ A ttachment »Du .. 

Operation Majestic-12 Foreløbig 
analyse-rapport. 19. september ’47 
(TS-MAJIC/EO) 

★ A ttachment »E« .. 

Operation Majestic-12 Blue Team 
rapport *5. 30. juni *52. 

(TS-MAJIC/EO) 

★ A ttachment »F« .. 

Operation Majestic-12 Status rap¬ 
port #2. 31. januar ’48. 

(TS-MAJIC/EO) 

★ Attachment »G« .. 

Operation Majestic-12 Beredskabs 
plan MJ-1949-04P/78: 31. januar 
’ 49. (TS-MAJIC/EO) 

★ Attachment » H« .. 

Operation Majestic-12 Kort og 
fotografier (udvalgte). 

(TS-MAJIC/EO) 

ASTRONOMI 


0 

TYCHO BRAHE 
PLANETARIUM 


Festlig 
planetarieindvielse 


A f Ole Henningsen. 


Det nye Tycho Brahe Planetarium i København blev indviet 
den 31. oktober 1989 under overværelse af regentparret, og der 
har fra starten været god tilstrømning af tilskuere til rum¬ 
teatrets to daglige forestillinger. 


København fik i bogstaveligste forstand 
den 31. oktober 1989 en ekstra trestjernet 
turistattraktion, da det nye Tycho Brahe 
Planetarium blev indviet med fuld musik. 

Og det blev det. Livgardens tambour- 
korps spillede op udenfor. Regentparret 
ankom i dagens anledning via blå løber 
med stjerner og planeter og under stort 
presseopbud. 

Dronningen ramte Månen 

»Nu må vi jo se, om jeg kan ramme Må¬ 
nen«, sagde Dronning Margrethe, da hun 
foretog den officielle indvielse ved at sende 
et lyssignal i retning af planetarie-månen og 
forvandlede kuplen til en smuk stjernerig 
nattehimmel, som den tager sig ud fra vore 
breddegrader. 

Ægteparret Bodil og Helge Pedersen var 
et helt naturligt midtpunkt denne dag. Det 
er jo deres gave på 50 millioner kroner, der 
danner basis for opførelsen af Tycho Brahe 
Planetarium. 

»Vi havde egentlig tænkt os, at bygnin¬ 
gen skulle være en højborg for amatøra¬ 
stronomer, men det er jo blevet meget mere 
end det«, sagde Bodil og Helge Pedersen 
bl.a. i deres tale til de mange gæster. 

Undervisningsminister Bertel Haarder 
pointerede den rolle, som planetariet vil få 
som et samlingssted, hvor børn og unge har 
mulighed for at få udvidet forståelsen for 
forskningens betydning for samfundet og 
det enkelte menneske. 

Husk pianisten 

Carl Zeiss Stiftelsen har stået for planetari¬ 
ets projektor. Formanden for stiftelsen, 
Horst Skoludek, sagde i sin lykønskning¬ 
stale, at projektoren efter hans opfattelse 
var verdens bedste, men pointerede også, at 
en vellykket koncert ikke blot afhænger af 
klaveret, men også i høj grad af pianisten. 


Øvrige talere var bl.a. chef astronom 
Hans Jørn Fogh Olsen samt planetariets di¬ 
rektør Niels Armand Pedersen, i hvis hånd 
ansvaret ligger for at forvalte forældrene 
Bodil og Helge Pedersens gave til det dan¬ 
ske folk. 

Efter d e officielle taler fik d e 270 indbud¬ 
te gæster lejlighed til at lade sig imponere af 
rumteatrets formåen i kuppelsalen, hvor 
man i et orgie af lys og lyd får sat sanserne 
på prøve. 

Stjernemenu 

Åbningsmenuen i planetariets restaurant 
»Cassiopeia« bød naturligvis bl.a. på Laks 
Zenit, stegt fasanbryst samt isdessert Cassi¬ 


opeia. Det forlyder, at priserne ikke skulle 
være astronomiske. 

Aftenen afsluttedes med festfyrværkeri. 
Udendørs forstås! 

I forvejen havde pressen haft lejlighed til 
at møde planetariets ledelse og medarbejde¬ 
re samt til at besigtige lokaliteterne under 
mindre hektiske forhold. 

Ikke at synes * men at være 

Grundstenen til Tycho Brahe Planetarium 
blev nedlagt den 22. februar 1988. Den er 
placeret i gulvet, midt i den store cylinder- 
bygning, og bærer inskriptionen: »22. feb¬ 
ruar 1988. Tycho Brahe Planetarium. 
2447214,37. Non Håbe ri Sed Esse. Denne 
bygning er rejst af Bodil & Helge Pedersen 



Ægteparret Bodil og Helge Pedersen, hvis 
gave på 50 mili. kroner har muliggjort byg¬ 
ningen af Tycho Brahe Planetarium. 

Foto: Tycho Brahe Planetarium. 



Planetariets karakteristiske silhuet set fra vest. Få dage før den officielle indvielse var om¬ 
givelserne stadig præget af hektisk håndværkeraktivitet. Forrest til højre ses restaurant 

CaSSiopeja. Foto: Ole Henningsen. 

Et lille udsnit af pressefotograferne i aktivitet i teknikerrummet, hvorfra rumteatrets 
stjerne- og Omnimax-programmer afvikles. Foto: oie Henningsen. 


for at fremme kendskabet til og forståelsen 
for det omgivende univers.« 

Den lange talrække er den såkaldte juli¬ 
anske dato-angivelse, der anvendes meget 
inden for astronomien, fordi den er univer¬ 
sel. Den latinske indskrift er den danske 
astronom Tycho Brahes valgsprog og lyder 
i oversættelse: »Ikke at synes - men at væ¬ 
re«. 

Højere end Rundetårn 

Rejsegilde kunne man holde den 14. okto¬ 
ber 1988. Man havde da nået det højeste 
punkt i den karakteristiske skrå cylinder¬ 
bygning, der rummer selve planetariesalen. 

Punktet ligger godt 38 meter over gade¬ 
niveau, 2 meter højere end Rundetårn og 
svarende til et 12 etagers hus. 

Selve kuplen i planetariesalen er 23 meter 
i diameter og lavet af tynde metalplader, 



Direktør Niels Armand Pedersen præsen¬ 
terer udstillingens model af Månen. 

Foto: Ole Henningsen. 



Henrik Glintborg, leder af planetariets bib¬ 
liotek, samt AV-tekniker, Steen Iversen, har 
øje for planetmodellerne, der er ophængt i 
loftet i den pemanente udstilling. 

Foto: Ole Henningsen. 


der er perforeret for at sikre luftcirkulatio¬ 
nen. Der er plads til 270 tilskuere, og der er 
separat luftfornyelse ved hver stol for at 
sikre et så minimalt støjniveau som muligt. 

Planetarieprojektoren fra Zeiss har væ¬ 
ret under installation siden sommeren 1989 
og blev færdigafleveret ugen før indvielsen. 

Planetariets første stjerneforestilling er 
sammensat af vicedirektør Bjørn Franck 
Jørgensen og har fået navnet »Tycho’s 
stjerne«. Først indledes med en beretning 
om universets skabelse, hvorefter Tycho 
Brahe’s livsværk præsenteres med vægt på 
hans opdagelse i 1572 af en supernova i 
stjernebilledet Cassiopeia. 

Fra ESO’s observatorium på La Silla i 
Andesbjergene observerede astronomer i 
1987 en lignende supernova i den Store ma- 
gellanske Sky. Til stjerneforestillingen er 
derfor også anvendt materiale fra La Silla. 

Rejsen i rummet en stor oplevelse 

Tycho Brahe Planetarium byder også på en 
ren filmforestilling med verdens fineste 
filmprojektionssystem OMN1MAX, der 
anvender 70 mm film i modsætning til al¬ 
mindelige biograffilm, hvor man anvender 
35 mm film. Der opnås en god skarphed og 
klarhed i gengivelsen i den store planetarie¬ 
kuppel og en imponerende lydgengivelse, 
der er baseret på et 6-kanals, firvejs lydsy¬ 
stem med separat sub-woofer. 

Planetariet har valgt at vise filmen »Rej¬ 
sen i rummet« (The Dream is Alive) som 
den første filmforestilling. Det er en doku- 
mentarskildring af arbejdet med den ameri¬ 
kanske rumfærge, astronauternes forbere¬ 
delser, opsendelse, samt landing. Fra rum¬ 
met oplever man desuden smukke optagel¬ 
ser af Jordens overflade. 

Filmen følges af en kort gennemgang af 
den aktuelle stjernehimmel med planeter¬ 
nes stilling. 

Denne film er indtil nu set af mere end 21 


millioner mennesker i 9 sprogversioner 
rundt omkring i verden. 

Tredimensional effekt med tryk på 

Den specielle projektionsteknik og det fan¬ 
tastiske lydsystem er medvirkende til at give 
tilskueren en stærk fornemmelse af at være 
med i filmen i en næsten tredimensional ef¬ 
fekt. 

Under de første afprøvninger i rumteat¬ 
ret var der så stort et lydtryk på rumfærgeo¬ 
psendelsen, at der sprang en halv snes pæ¬ 
rer i planetarieprojektoren, og det går jo 
nok ikke i længden. 

Inden forestillingerne kan man se den 
permanente astronomiudstilling i Tychosa- 
len (under rumteatret). Desuden har plane¬ 
tariet i øjeblikket særudstillinger om Tycho 
Brahe samt ESO - Det Europæiske Sydob¬ 
servatorium. 

Man kan sikre sig medlemskab af plane¬ 
tariet for et årskontingent på 50 kr. Dette 
giver gratis adgang til en af forestillingerne 



Vicedirektør Bjørn Franck Jørgensen, der 
har sammensat planetariets første stjerne¬ 
forestilling, foran Omnimax-filmprojekto- 
ren i teknikrummet. Foto: Ole Henningsen. 


UFO-NYT 1/90 21 














Planetariets direktør Niels Armand Pedersen og UFO-NYTs medarbejder Ole Henningsen. 

Foto: Ole Henningsen. 



Tycho Brahe Planetarium’s chefastronom 
Hans Jørn Fogh Olsen ved den astronomi¬ 
ske kikkert i den permanente udstilling. 

Foto: Ole Henningsen. 

samt mulighed for indkøb til rabatpris i 
planetariets butik, hvor der findes et udvalg 
af varer for astronomi- og rumfartsinteres¬ 
serede. 

Planetariet oplyser også gerne om de 
mange astronomi-kurser, der gennemføres i 
samarbejde med Folkeuniversitetet i Kø¬ 
benhavn. 

Planetariet er beliggende på adressen GI. 
Kongevej 10, 1610 København V. og har 
åbent alle ugens dage fra kl. 10.30 til 21.00. 
Man kan købe billetter til stjerneforestillin¬ 
gen, OMNIMAX-filmen eller til en kombi¬ 


nation af begge. Billetpriser og tidspunkter 
oplyses på tlf. 33 12 12 24, hvor billetter og¬ 
så kan reserveres. 

Indtil årsskiftet havde der været over 
100.000 tilskuere til de to forestillinger; her¬ 


af havde omkring 65.000 set filmen med 
rumfærgeopsendelsen. 

Det skulle vel næsten være unødvendigt 
at anføre det: Et besøg kan stærkt anbefa¬ 
les! □ 


BERMUDA TREKANTEN 

Ny eftersøgning i 
Bermuda Trekanten? 

A f Ole Henningsen. 


Mange bøger og tidsskrifter har beskæftiget sig med mere el¬ 
ler mindre mystiske tildragelser i Bermuda Trekanten. En ef¬ 
tersøgning af 5 forsvundne fly i dette område kan måske nu 
løfte sløret for en af gåderne. 


I 1945 forsvandt 5 af den amerikanske flå- 
] des Avenger torpedobombefly sporløst un¬ 
der en flyvning ud for Floridas kyst. 

Flyene lettede den 5. december fra Fort 
Lauderdale i Florida og skulle på en ruti¬ 
neflyvning. Efter en times flyvning mistede 
man radiokontakten med dem, og de for¬ 
svandt. Eftersøgningen gav heller intet re¬ 
sultat. 

Flyenes og de 14 besætningsmedlemmers 
forsvinden har senere været grundstammen 
i beretningerne i den strøm af bøger og tids¬ 
skriftsartikler, der gennem årene er dukket 
op med bestseller-forfatteren Charles Ber¬ 
litz i spidsen. 


Forskningsbibliotekar David Kusche fo¬ 
retog en kritisk gennemgang af kildema¬ 
terialet og fremlagde i sin bog »The Bermu¬ 
da Triangle Mystery - Solved« (Warner, 
1975) sin teori om flyenes forsvinden. 

Kusche er ikke i tvivl om, at piloterne 
simpelthen mistede orienteringen, flyene 
løb tør for brændstof og styrtede i havet i et 
nærmere angivet område. Altså uden større 
mystik. 

1 UFO-Nyt nr. 3/1988 gengav vi udtalel¬ 
ser fra den professionelle skattejæger Mel 
Fisher om, at han allerede i 1971 ved en til¬ 
fældighed var stødt på vraget af et 
Avenger-fly på 10 meter vand, 20 miles vest 



Besøg på 
Tycho Brahe 
Planetarium 


SUFOIs Københavns-gruppe 
indbyder hermed alle læsere 
med pårørende til et besøg i 
planetariet. 

Lørdag d. 21. april 1990 
kl. 13.30. 

Favørpris for hele arrangemen¬ 
tet er kr. 60,00. 

Vi mødes inden for hovedind¬ 
gangen ved GI. Kongevej 10. 

Af hensyn til forudbestilling 
skal tilmelding, som er binden¬ 
de, ske senest søndag den 
1. april til Arne S. Petersen 
på tlf. 42 97 80 76. 

Efter rundvisningen er der 
mulighed for en uformel snak 
over en let anretning til en 
rimelig pris. 

Arr.: SUFOI-København. 


for Key West. 

Da Mel Fisher senere var i området igen, 
havde han hævet flyvraget. Der blev efter 
hans oplysninger fundet en ubrugt fald¬ 
skærm, men intet spor af pilot eller andre 
besætningsmedlemmer. 

Mel Fisher har ikke fremlagt nogen form 

Området med Bermuda Trekanten anføres 
almindeligvis at dække området fra Florida 
og Cuba, Haiti og op til Bermuda. 

Tegning: Ole Henningsen. 

for bevis for, at han i virkeligheden har haft 
hævet det nævnte flyvrag. Om det i givet 
fald drejer sig om et af de i 1945 forsvundne 
5 fly, vides derfor heller ikke. 

Flyene skal findes 

I det amerikanske tidsskrift OMNI fortalte 
Rick Boling i marts 1989 om en ansat ved 
Federal Aviation Administration, Jon 
Myhre, der nu påstår at vide, hvor flyene 
kan findes. 

Jon Myhre er tidligere helikopterveteran 
fra Vietnam-krigen, hvor han blev tildelt 30 
ordner og medaljer incl. Distinguished Fly- 
ing Cross. Myhre tror ikke på de vilde teo¬ 
rier om Bermuda Trekanten, dvs. at flyene 
skulle være blevet bortført af ufoer eller 
være forsvundet af andre overnaturlige år¬ 
sager. Hans konklusion er, at flyene for¬ 
svandt sporløst på grund af dårlige vejrfor¬ 
hold. 

Efter at have studeret sagens akter og be¬ 
regnet på de tilgængelige data, er Jon Myh¬ 
re overbevist om, at han nu ved, hvor han 



Fem af den amerikanske flådes Avenger 
torpedobombefly forsvandt den 5. decem¬ 
ber 1945 sporløst i Bermuda Trekanten. Må¬ 
ske kan en eftersøgning nu bringe et eller 
flere af flyene til veje igen. Foto: u.s. Navy 


skal foretage en eftersøgning af de for¬ 
svundne fly. 

Forfatteren Charles Berlitz levner ham 
ikke mange chancer i eftersøgningen. Disse 
fly er blevet identificeret mange gange, si¬ 
ger Berlitz. Men hver gang, der er dukket et 
flyvrag op, viser det sig, at motornumre 
m.v. ikke passer med numrene på de fly, 
der forsvandt i 1945. Berlitz tror derfor på, 
at flyenes forsvinden forsat må anses for at 
være et mysterium. 

I Charles Berlitz’ bøger »Bermuda Tre¬ 
kanten« (Bogan, 1976) og »Forsvundet« 
(Bogan, 1978) kan man finde hans udlæg¬ 
ning af teksten og sammenligne med Ku- 
sche’s efterforskninger. 

Jon Myhre mener, at det hårde eftersøg¬ 
ningsarbejde nu er overstået. Nu gælder det 
blot om rent fysisk at finde flyene. 

Han er optimistisk og oplyser, at der alle¬ 
rede er flere firmaer, der er interesseret i at 
deltage i eftersøgningen. Hvis man kan fin¬ 
de et eller flere af de bortkomne fly, vil my¬ 
steriet endelig være løst, siger Jon Myhre. 

Såfremt teorien om, at flyene løb tør for 
brændstof og styrtede i havet, holder stik, 
skal de jo formentlig findes langt fra hinan¬ 
den. Alle fly løb jo ikke nødvendigvis tør 
for brændstof samtidig. 


Men spændende er det trods alt, om et el¬ 
ler flere af flyene skulle dukke op og blive 
identificeret af officielle myndigheder. Så 
ville et af de mest omtalte mysterier fra Ber¬ 
muda Trekanten have fundet en fornuftig 
løsning, som det ikke er nødvendigt at 
blande ufo-teorier ind i! □ 


Svensk 

Amator Astronomisk 
F8rening 


ASTRO 

Tidskriften for dig som vil! hitta 
aktuell information om astronomi 
Tidskriften for dig som sysslar med 
astronomi som hobby. 

ASTROBAS 

Databasen for dig som vill hitta 
dagsfårska nyheter. 

Databasen for dig som vill komunicera 
med amatorastronomer utanfor sveriges 
granser. 

ASTRONYTT 

Telefonsvararen for dig som 
vill veta vad som hander. 

Adress; c/o Gftran Hasse 
BJfirnmossv 9, 138 00 ÅLTA 



SUFOIs aktivitetskalender 

Forår 1990 

Møder i SUFOIs Københavns-gruppe: 

April: 

Mandag d. 2. april kl. 19.30: Åbent møde i lokalafdelingen. 
Lørdag d. 21. april kl. 13.30: Besøg på planetariet 
(se annonce). 

Maj: 

Mandag d. 7. maj kl. 19.30: Åbent møde i lokalafdelingen. 

Juni: 

Mandag d. 11. Juni kl. 19.30: Åbent møde i lokalafdelingen. 

Møderne finder sted i Vanløse Forsamlingshus, Lindehøjen 12 
(ved Vanløse Station). 

Nærmere oplysninger hos Arne S. Petersen, tlf. 42 97 80 76. 

Deltag i hyggeligt samvær i SUFOIs lokalgruppen 

Århus-gruppen: Inge Svane, tlf. 86 99 92 39 

Slikeborg-gruppen: Peter Nørgård, tlf. 86 80 13 15 

Fredericia-gruppen: Bent Eriksen, tlf. 75 92 00 81 

Svendborg-gruppen: Frank Lerbæk, tlf. 62 21 39 46 

Aalborg-gruppen: Torben Birkeholm, tlf. 98 14 70 97 

Alle abonnenter er meget velkomne til at deltage i disse uforplig¬ 
tende møder, hvor der drøftes rapporter, holdes mindre foredrag og 
diskuteres alle de emner, som optager medlemmerne. 

• Savner du et foredrag i netop dit område, så kontakt: 

Peter Nørgaard, tlf. 86 80 13 15. 

SUFOI har UFO-materialerne 

Vi tilbyder vore medlemmer Danmarks største udvalg af ufo-materialer. Enkelte bøger/hæfter er lige ved at 
være udsolgt, så vær hurtig med din bestilling. 


Bøger og rapporter 

Per Andersen: Projekt UFODATA.kr. 20,00 

Bruce Maccabee: UFO Landing.kr. 40,00 

Kim Møller Hansen: Bortført. Travis Walton.kr. 20,00 

Kim Møller Hansen: Fakta om UFO (en grundbog).kr. 56,00 

Kim Møller Hansen: Piloter ser UFOer .kr. 57,00 

Kim Møller Hansen: Spøgelsesraketterne.kr. 20,00 

Kim Møller Hansen: UFO Sløring.kr. 53,00 

Kim Møller Hansen: UFO Studium (undervisning).kr. 18,00 

Iver O. Kjems: UFO Orientering.kr. 45,00 

John Michel I: Phenomena (engelsk). .kr. 78,00 

Nils Mustelin: Liv blandt milliarder af stjerner.kr. 67,00 

Åge Skjelborg: På sporet af ufonauten.kr. 20,00 

SUFOI NEWS. SUFOI Newsletter no. 10 (engelsk).kr. 25,00 

Synspunkter. Tre UFO artikler.kr. 20,00 

UFO-VISION. Årbog for ufo-litteratur 1988.kr. 78,00 

UFO-VISION. Årbog for ufo-litteratur 1989.kr. 78,00 

Hans Voigt: Detektor rapport.kr. 25,00 

UFO-NYT, hele årgange 

UFO-NYT årgang 1978 .kr. 45,00 

UFO-NYT årgang 1979 .kr. 50,00 

UFO-NYT årgang 1980 ...kr. 50,00 

UFO-NYT årgang 1981 .kr. 60,00 

UFO-NYT årgang 1982 .kr. 70,00 

UFO-NYT årgang 1983 .kr. 90,00 

UFO-NYT årgang 1984 .kr.100,00 

UFO-NYT årgang 1985 .kr. 110,00 

UFO-NYT årgang 1986 .kr. 137,00 

UFO-NYT årgang 1987 .kr. 137,00 

UFO-NYT årgang 1988 .kr. 147,00 

UFO-NYT årgang 1989 .kr. 157,00 

UFO-NYT årgang 1990 .kr. 167,00 

Andre materialer 

Focus på UFOer (36 dias, teksthæfte og lydbånd).kr. 340,00 

SUFOI-emblem i guldsmedekvalitet (nål).kr. 35,00 

SUFOI 30 år. Fire foredrag (lydbånd, 90 min.) .kr. 48,00 

Postkort med UFO-motiv (5 stk. incl. kuverter).kr. 10,00 

Original-grafik med UFO-motiv.kr. 55,00 

UFO-mærkat .kr. 5,00 

Jubilæumskuvert med særstempel, type A .kr. 25,00 

Jubilæumskuvert med særstempel, type B ..kr. 30,00 

Jubilæumskuvert med særstempel, type C.kr. 35,00 

Jubilæumskuvert med særstempel, type D .kr. 40,00 

Jubilæumskuvert med særstempel, type E ..kr. 45,00 


Bestilling sker lettest ved at indbetale beløbet + kr. 12,00 (porto/ekspedition) til giro 9 11 77 25, SUFOI, postboks 6, 
2820 Gentofte. Skriv venligst på modtagerdelen, hvad der bestilles. 













































